ધાનાણીએ ગુજરાતના મુખ્યમંત્રીથી દેશના પીએમ સુધીની સફર દરમિયાન યુપીએ સરકારને પૂછેલા અને કરેલી વિવિધ માગણીઓને ચાર વર્ષમાં શા માટે ન ઉકેલી તેના પ્રશ્નો પૂછ્યા હતા. ધાનાણીએ ગુજરાતની જનતા, દેશની જનતા પ્રશ્ન પૂછી રહી છે તેમ કહી યાદ અપાવ્યું કે, ‘તમે એ વખતે ભારત સરકારને નર્મદા યોજનાને રાષ્ટ્રીય યોજના જાહેર કરવાની માગણી કરી હતી, દિલ્હી દરબારનો કબજો લીધા પછી ગુજરાતની જીવાદોરી સમાન યોજનાની વાત શા માટે ભૂલી ગયા ?’૨૦-૨૦ વર્ષ સુધી ગુજરાતની ભાજપ સરકારે અમદાવાદ મહાનગરને કર્ણાવતી નામ અપાવવા કંઇક અનેક માગણી કરી હતી ત્યારે હવે તો અમદાવાદ, ગાંધીનગર અને દિલ્હીમાં ભાજપનું રાજ છે ત્યારે અમદાવાદ રેલવે સ્ટેશન પરના એ પાટિયાં પર કર્ણાવતીનું નામ કેમ ન લખાયું?, ૨૦૧૪ની ચૂંટણી પછી ગુજરાતને એઇમ્સ આપવાની જાહેરાત કરી પણ આખરે એઇમ્સ તો ન મળી પણ જનતાને વડોદરા અને રાજકોટ વચ્ચે વિભાજિત કરવા સિવાય કેમ કંઇ ન આપ્યું? તેમ તેમણે જણાવ્યું હતું.